《游静真观》
宋代·释圆悟

古观门幽寂，来游亦夙缘。
林堪巢老鹤，坛可礼真仙。
秋晚寒生屋，雨深苔印砖。
旧藏多御赐，应识尚留传。

作者简介：释圆悟，号枯崖，福清（今属福建）人。能诗画，喜作竹石。理宗淳祐间住泉州光福寺，有《枯崖集》（《竹溪鬳斋十一稿续集》卷一○《泉州重修兴福寺记》），已佚。《画史会要》卷三有传。今录诗二十九首。